cyanic-selkie/wikianc huggingface dataset:
Panikklidelse
Psykoterapi/samtalebehandling
Poenget ved symptominduksjon er at øvelsene skal etterligne de mest skremmende symptomene ved et panikkanfall. Symptominduksjon bør gjentas tre til fem ganger per dag frem til pasienten har liten eller ingen angst i forhold til de symptomer som blir indusert. Ofte vil det ta uker før pasienten ikke føler noe angst i forhold til de induserte symptomene. Med gjentatte forsøk lærer en person gjennom erfaring at disse symptomene ikke trenger å fryktes, og han eller hun blir mindre sensitiv for disse opplevelsene.
For pasienter med panikklidelse med agorafobi vil kognitiv atferdsterapi vanligvis innbefatte in vivo eksponering. Dette innebærer at pasienten sammen med en terapeut gradvis blir eksponert for den faktiske situasjonen som provoserer panikk.
En annen form for psykoterapi som har vist effekt i kontrollerte kliniske studier, er panikk-fokusert psykodynamisk psykoterapi. Denne formen for behandling fokuserer på rollen som avhengighet, separasjonsangst, og sinne spiller i å forårsake panikklidelse. Den underliggende teorien antar at på grunn av biologisk sårbarhet og/eller tidlige traumatiske erfaringer vil mennesker med panikklidelse ha en fryktbetinget avhengighet av andre for å føle trygghet, noe som fører til separasjonsangst og defensivt sinne. Behandling innebærer først å utforske de stressorene som fører til panikkepisoder, deretter en utforskning av psykodynamikken i konfliktene som er underliggende og forsvarsmekanismene som bidrar til panikkanfallene. Behandlingsformen retter oppmerksomhet mot temaer som overføring og separasjonsangst i terapeut-pasient-forholdet. Komparative kliniske studier tyder på at muskelavslapningsteknikker og pusteøvelser ikke er effektivt i å redusere panikkanfall. Faktisk kan pusteøvelsene øke risikoen for tilbakefall.
Medisinering
Medikamenter kan brukes til å behandle panikklidelse. Eksempler på slike medikamenter kan være:
Til tross for økt fokus og anbefalinger om bruk av antidepressiva og andre legemidler eller metoder for behandling av angst heller en benzodiazepiner, blir benzodiazepiner fremdeles ofte brukt som behandling for panikklidelse.
Epidemiologi
Panikklidelse kan pågå over måneder og år, avhengig av hvordan og når behandling eller hjelp blir søkt. Dersom tilstanden forblir ubehandlet, kan den forverre seg til et punkt hvor personens liv blir dominert av panikkanfall og forsøk på å unngå eller skjule disse anfallene. Det finnes også noe dokumentasjon for at mange individer (særlig de som utvikler symptomer i tidlig alder) kan oppleve en naturlig tilfriskning senere i livet.
Panikklidelse hos barn
En retrospektiv studie har vist at 40 % av voksne personer med panikklidelse rapporterte at deres symptomer begynte før fylte 20 år. I en artikkel som undersøker panikklidelse blant ungdom, Diler et al. (2004) ble det kun funnet noen få tidligere studier som har undersøkt forekomsten av panikklidelse hos ungdom. Det rapporteres at disse studiene har funnet at symptomene på panikklidelse hos ungdom er nesten helt like de som finnes hos voksne. De samme komorbide lidelser som er sett hos voksne, er også rapportert hos barn med panikklidelse. Last og Strauss (1989) undersøkte et utvalg på 17 tenåringer med panikklidelse og fant høy forekomst av komorbid angst, depresjon og atferdsforstyrrelser. Diler et al. (2004) fant lignende resultater i sin studie hvor 42 ungdommer med panikklidelse ble undersøkt. Sammenlignet med ungdom uten panikkangst hadde barn med panikklidelse høyere forekomst av komorbid depresjon og bipolar lidelse.
Operasjon Allied Harmony
Operasjon Allied Harmony var en militæroperasjon i regi av NATO i Republikken Makedonia fra desember 2002 til april 2003. Operasjonen hadde i oppdrag å beskytte observatører fra Organisasjonen for sikkerhet og samarbeid i Europa, som overvåket iverksettelsen av fredsplanen for Makedonia, der regjeringen og albanske grupper hadde vært i voldelig konflikt. Den skulle også gi militære råd til Makedonias regjering. Tanken var at EU skulle overta ansvaret for dette med operasjonen EUFOR Concordia, men denne var ikke klar til å tre inn. Operasjon Allied Harmony hadde selv overtatt for Operasjon Amber Fox. Styrken, som besto av omkring 400 mann, var i virksomhet fra 16. desember 2002 til 31. mars 2003. Norge bidro med tre offiserer til operasjonen.
Panikklidelse
Panikklidelse hos barn
Til tross for dokumentasjon som påpeker forekomst av panikkelidels blant barn og unge, eksisterer det så langt i DSM-IV-TR kun følgende seks angstlidelser hos barn: separasjonsangstlidelse, generalisert angstlidelse, spesifikk fobi, tvangslidelse, sosial angstlidelse (sosial fobi), og post-traumatisk stress lidelse (PTSD). Panikklidelse er unntatt fra denne listen.
Vor Frue kirke (Nyborg)
Vor Frue kirke i Nyborg, på Fyn i Danmark, er en kirke bygget i årene 1388-1428.
Historie
Nyborg kirke ble innviet til jomfru Maria første pinsedag i 1428 av biskop Navne Jensen Krigebusk. Den eldste del av kirken er de fire vestlige fag, som i begynnelsen av 1400-tallet var avsluttet mot øst av en nord-syd-gående mur. Omkring reformasjonen var det oppført tre sammenbygde kapeller med felles tak på kirkens sydside, og Christian III utvidet kirken på 1550-tallet med et ekstra sideskip mot nord i kirkens fulle lengde. Det store vesttårn og det mindre østtårn sto ferdige ca. 1600. Til det store tårn skjenket Frederik II kvadersten fra de nedlagte Gammelkirke og Hjulby kirke. Frem til 1870 fremsto Vor Frue Kirke som en fem-skipet kirke, hvoretter store deler av sideskipene ble revet ned.
Inventar
Prekestolen er utført i 1653 av Anders Mortensen, og er et barokt mesterstykke hvor samspillet mellom de mange elementer og ornamenteringer arbeider sammen på å gi stolen liv. Selve oppgangen til prekestolen er trolig av eldre dato, og stammer fra Nyborg slotts nedlagte kirke. Den ble omkring 1600 skjenket av Karen Skram, hvis familievåpen i form av en halv enhjørning, ses på døren til oppgangen.
Foruten en romansk døpefont i granitt med hjørnehoder, har kirken også en renessansefont med himmel i tre. Den ble i 1585 gitt av borgermester Peder Jensen Skriver og hustru Johanne Knudsdatter, hvis bumerker og navnetrekk ses i to av feltene. Fontens to deler er åttekantede med bosserte arkader og voluminøse karyatider. Den øverste delen har trolig vært til å heise opp og ned.
Blant inventaret finnes også en sirlig dekorert gitterport fra 1649, smidd av Christian IVs kunstsmed Caspar Fincke. Hans bumerke i form av en hammer og en nøkkel lagt i kors, ses i et av feltene. Opprinnelig var porten en inngangsdør til adelskvinnen Karen Krabbe og hennes nære families gravkapell. Det tilhørende epitafium med navn og adskillige våpenmerker befinner seg i det søndre tverrskip, bak en lysglobe fra nyere tid.
Kirkens hovedorgel er bygget i 1973 av orgelbygger Poul-Gerhard Andersen. Fire av registrene er overflyttet fra et tidligere Demantorgel fra 1834, og tre andre registre stammer trolig fra kirkens første orgel, bygget av den flamske orgelbygger Hans Brebus, som virket under både Frederik II og hans etterfølger.
I 2005 ble kirkens indre renovert med kalkning, bemaling av benker og nytt stoffbetrekk. Det er ca. 700 sitteplasser.
Båstad kommune
Båstad kommune er en kommune i Skåne län i landskapene Skåne og Halland i Sverige. Kommunen har grenser til nabokommunene Ängelholm i Skåne län og Laholm i Hallands län. Kommunens administrasjonssenter ligger i Båstad.
Geografi
Kommunen omfatter mesteparten av Bjärehalvøya, som ligger mot Kattegat sør for Laholmsbukten og nord for Skälderviken. Høydedraget Hallandsås strekker seg østover på halvøya fra Hovs Hallar, og har tradisjonelt vært regna som grensa mellom landskapene Halland og Skåne. Mange fine sandstrender langs kysten, og sommerturisme er en betydelig næring i kommunen. Helt i vest ligger øya Hallands Väderö som har status som naturreservat.
E6/E20 går gjennom kommunen. Båstad er knytta til det svenske jernbanenettet gjennom Västkustbanan.
Tettsteder
Båstad kommune har syv tettsteder. I tabellen oppgis antall innbyggere per 31. desember 2010.
Noter:
Tanzania under Sommer-OL 1996
Tanzania under Sommer-OL 1996. Sju sportsutøvere, seks menn og en kvinne fra Tanzania deltok i to sporter, friidrett og boksing under Sommer-OL 1996 i Atlanta. De vant ikke noen medalje.
Andrea Kobetić
Andrea Kobetić (født Penezić; 13. november 1985 i Zagreb) er en kroatisk håndballspiller, som spiller for det kroatiske landslaget og for den ungarske klubben.
Kobetić startet å spille håndball da hun var 12 år i hennes skoles klubb, Kustošija Zagreb. Hun gikk deretter til Lokomotiva Zagreb hvor hun var i 8 år, før hun flyttet til Koprivnica og klubben. Etter opphold i den slovenske klubben og den makedonske klubben, spiller nå Kobetić for den ungarske klubben.
Fortín de Santa Rosa
Fortín de Santa Rosa eller El Fortín er en by i kommunen Salinas i Canelones-departementet i det sørlige Uruguay. Byen har 296 innbyggere.
Befolkning
Fortín de Santa Rosa har 296 innbyggere (Beregning 2011)
Kilde:
Irssi
Irssi er en IRC-klient med et tekstbasert brukergrensesnitt. Det er skrevet i C, programmeringsspråket for UNIX-liknende operativsystem og er lisensiert under GPL-lisensen. På Mac OS X-plattformen finnes det i tillegg to grafiske irc-klienter som baserer seg på Irssi (MacIrssi og Irssix). Irssi kan også kjøres i Microsoft Windows ved hjelp av Cygwin.
Irssi er et tekstbasert program og kan derfor kjøres i en terminal, hvor den tar lite systemressurser. Men 80%-90% av kildekoden er ikke spesifikk for et tekstbasert brukergrensesnitt, så det skal være lett å lage andre. Tidligere fantes det et grafisk brukergrensesnitt for GTK/GNOME, men den ble utdatert da mye av koden til Irssi ble omskrevet. Det er likevel planer om å skrive et nytt.
Hallarøya
Hallarøya er ei øy i Smøla kommune i Møre og Romsdal. Den ligger i skjærgården helt sørvest i kommunen.
Øya er et tidligere fiskevær, men har idag ingen fastboende.
Historie
Det er noe usikkert når de første bosatte seg på Hallarøya, men sannsynligvis bodde folk her allerede i mellomalderen. En finner skrevne bevis for at det i alle fall bodde folk her i 1637. Her var det fiskeri som var hovedaktiviteten hvor forskjellige væreiere har regjert og hvor det ble leid ut losjihus til fiskere som hovedsakelig kom tilreisende ifra distriktet i sesongene slik som Skålvikfjord, Halsa, Tustna osv.
Væreieren kjøpte fisken som fiskerne leverte, og han hadde også butikk, post og diesel salg. Rundt ca 1900 kjøpte Lars Taknæs fra Taknæs på Halsa, fiskeværet og utviklet stedet med blant annet fiskemottak, salting og tørking av klippfisk, trankokeri, hermetikkfabrikk, tangskjæring, fjøsdrift med kyr, sauer, høns og griser (dyrene ble rodd til sommerbeite på de omkringhørende holmer), butikkdrift og post.
Han etablerte også et brønnbåtrederi hvor han var en pioner fra ca 1924. Han fraktet levendefisk til Trondheim, Kristiansund, Bergen og helt til Oslo. Han eide også i en periode et større område på Straumen i Smøla kommune. Siden Lars Taknæs etablerte seg på øya, har stedet vært i Taknæs familiens eie.
Dagens skolebygning ble bygd på ca 1900 tallet og var i drift frem til 1956. Læreren var 14 dager på Hallarøya med påfølgende 14 dager på enten Brattværet eller Ringsøya. Følgende øyer soknet til skolen på Hallarøya; Spilvarden, Sveøya, Solværet, Flisværet, Lyngvær, Rotvær, Joøya og Sørheim. Skolebygningen står fortsatt inntakt slik den var da den ble nedlagt. Butikken og posten var i drift frem til 1960 tallet. Folketallet har vært oppimot 80 fastboende på det meste. Men i skreisesongene kunne de tilreisende sesongfiskerne bringe folketallet opp i mellom 2-400. Fiskeriet ble utført med garn, snøre, line, not, teiner og ruser. Mye av fangsten ble levende lagret.
Det var mye gjennomtrekk av folk som bodde der og flere som omkom på sjøen på grunn av kollsegling, havari og drukning. Spesielt 1930 årene var økonomisk tøffe for fiskerfamiliene og det ble da av staten initiert en del nødbrauts arbeid på øya. Da ble noen veier bygd, vannkomme ble murt opp og skolebarna fikk skoleplan. Husene ble ofte kjøpt inne i fjordene og flyttet utover og gjenreist her. Det er derfor flere bygninger som kan spores tilbake til 1700 – 1800 tallet. De største bygningene slik som væreierboligen, ble reist mellom 1910 – 1920. Væreeierboligen hadde til enhver tid et par tjenestepiker i tjeneste.
Øya fikk strømtilførsel fra fastsmøla på 1950 tallet, men vi mista den på slutten av 1970 tallet. Strømmen tiltrakk en del fastboende fra de omkringværende øyene. Likevel var fraflyttingen uunngåelig. På 1960 tallet satte det for alvor i gang og de siste fiskerfamiliene flyttet på siste halvdel av 1970 tallet. Det er i dag ca 15 familier(50-60 personer) som har tilhold på Hallarøya og benytter det regelmessig som ferieboliger gjennom stort sett hele året.
Dagens væreier er Sverre Christian Taknes.
Kong Valdemars jordebok
Jordeboken inneholder et utall separate håndskrifter, deriblant Hovedlisten, som omfatter kongens inntekter fra len og handelsplasser, en paverekke, en kongerekke, en gåtefull broderliste, en Hallands-, en Femern- og en Falster-liste, to Estlandslister, Øylisten, som omfatter alle danske øyer, vedtekter for munker av Benediktinerordenen, en reisebeskrivelse fra Blekinge til Tallinn, med mere.
Jordeboken ble kjøpt av svensken Johan Gabriel Sparfvenfeldt på slutten av 1600-tallet. Boken ble av ukjente årsaker delt i to deler, og ble ikke sammenføyd igjen før 1800-tallet ved Kungliga Biblioteket i Stockholm. Boken ble i 1929 overlevert til det danske Rigsarkiv.
Jordebokens matrikulering ble ikke avløst før i 1688, da man innførte Christian Vs matrikkel. Det sier kanskje mer enn mange ord om hvilket avgjørende redskap jordeboken var.
Jukagirske språk
Jukagirske språk er en språkfamilie som består av to levende språk, nordjukagirsk og sørjukagirsk, som tales i Sibir i Russland, langs elva Kolyma. I tillegg er det attestert to utdødde språk i språkfamilien, omokisk og tsjuvansk (som ikke må forveksles med tsjuvasjisk). Det finnes ingen bevist slektskap mellom jukagirske språk og andre språkfamilier. Visse forskere, som Bjørn Collinder, mener at jukagirsk er beslekta med de uralske språkene, men dette er omstridt.
Tidligere ble jukagirske språk snakka i et mye større område, helt vest til elva Lena.
DS «Belize»
DS «Belize» var et lasteskip bygget ved Stavanger Støberi & Dok i 1904 som byggenummer 45. Hun ble levert til reder C. Mathisen i Bergen 6. januar 1904. Fra ny gikk hun inn på kontrakt med United Fruit Company, en kontrakt som varte til 1915. Videresolgt til H. Ditlev-Simonsen & Co 30. juli 1915, og omdøpt DS «Vanja». Allerede i mai året etter ble skipet solgt, denne gang til Jacob Rabe i Tønsberg. Skipet fikk da navnet DS «Verjø».
Vesterfjell
Vesterfjell er ei bygd i Senja kommune i Troms og Finnmark fylke. Bygda ligger på en haug på Senjas innland, like vest for Storvatnet. Vesterfjell har i overkant av 100 innbyggere.
DS «Belize»
Krigsforlis
DS «Verjø» forlot Newport, Wales lastet med råjern i konvoi på reise til Nantes, Frankrike. 27. april 1917 ble konvoien angrepet av den tyske ubåten UC-36 og «Verjø» ble torpedert. Ti av mannskapet omkom og skipet sank 16 kilometer nord for den franske øya Île d'Ouessant.
Vesterfjell
Fylkesvei 860 passerer like sør for Vesterfjell, og skiller bygda fra grenda Ottemoen. Fra Vesterfjell er det bilvei 7 km til Vangsvik og 20 km til nærmeste by, Finnsnes. Bygda har postadresse 9304 Vangsvik. Vesterfjells skolebarn tilhører Vikstranda skole i Vangsvik. Inntil 2010 var det 1.-4.-skole på Øverbotn, like ved Vesterfjell.
Øverbotn grunnkrets
Vesterfjell, sammen med Ottemoen, utgjør majoriteten av bebyggelsen i Øverbotn grunnkrets. Eneste bygd utenom disse er Torsmoen ved Trollbuvatnet. På Torsmoen ligger Senja camping, som har utendørs badebasseng. Selve stedet Øverbotn, hvor den tidligere skolen ligger, hører imidlertid ikke til Øverbotn grunnkrets, men til Tranøybotn. Grunnkretsen dekker et areal på 20,02 km².
Grunnkretsen tilhører Delområde Tranøy, og grenser i nordvest til Sørli, i sørvest til Tranøybotn, i sørøst til Vikstranda, i øst til Solli, i nordøst til Stormo og i nord til Høgli/Grønli.
Innbyggertall i grunnkretsen:
Nørrebro stasjon
Nørrebro stasjon er en S-togs-stasjon på Ydre Nørrebro på grensen mellom Nørrebro og Nordvestkvarteret. Nørrebro stasjon er en hevet stasjon som ligger nøyaktig der hvor S-banen (Ringbanen) passerer Nørrebrogade. Stasjonens karakteristiske velvede tak, som danner perronghallen, er fredet og ble ved en større restaurering ført tilbake til sitt opprinnelige grønne utseende.
Stasjonen havde frem til 2005 billettsalg og kiosk i bygningen under perrongene. I 2005 ble billettsalget og kiosken bygget sammen til en stor Kort & Godt-butikk.
Stasjonen er blant de travleste på Ringbanen. Etter hærverksproblemer er de offentlige toalettene på stasjonen lukket. Også ventesalene ved perrongene er permanent avlåst.
Historie
Ved den nåværende stasjonen lå tidligere også Lygten stasjon (København L), som var endestasjon for København-Slangerupbanen. Stasjonsbygningen ligger der ennå.
Metrostasjon
Cityringen stopper ved Nørrebro stasjon. Den er etablert som underjordisk metrostasjon, og ble plassert på Folmer Bendtsens Plads øst for S-togsstasjonen. I forbindelse med byggingen av metrostasjonen, ble butikkene under s-togstasjonen bli fjernet, så Ringbanen ikke skulle skape barriereeffekt. Før Nordhavnslinjen ble åpnet i april 2020 var den endestasjon for linje M4.
Det var også planer om å gjøre Nørrebro stasjon til utgangspunkt for en potensiell metrolinje til Brønshøj.
Byggingen skulle begynne mars 2010 med ledningsarbeider og arkeologiske utgravninger. Selve utgravningen var tenkt å startes primo 2012. Stasjonen var forventet ferdig primo 2016, men ble åpnet 29. september 2019.
Maradalstindane
Maradalstindane er en tinderekke i Hurrungane, i den sørvestre delen av Jotunheimen, på grensen mellom Luster og Årdal kommuner i Bestland fylke. Maradalstindane ligger ved Maradalsbreen, og sør for Styggedalstindane. Maradalstindane har mange topper over 2 000 meter, hvor den høyeste er Nordre Maradalstinden (2 160 moh.).
Strømsdammen
Strømsdammen er et tjern som ligger vest i Voksenåsen og like nedstrøms Lillevann. Tjernet er et oppdemmet, grunt vann på ca. 125 dekar, som tidligere var en del av vannforsyningsanlegget til Voksen gård
Padling under Sommer-OL 1972
Padling under Sommer-OL 1972. Padling var med som olympisk øvelse for åttende gang under OL-1972 i München. Det ble konkurrert om elleve olympiske titler, åtte for menn og tre for kvinner. Sovjetunionen ble beste nasjon med seks gullmedaljer foran Øst-Tyskland med fire. Konkurransene i slalåm ble holdt i Eiskanal i Augsburg og konkurransene på flatvann i Regattastrecke Oberschleißheim.
Strømsdammen
Historie
Den opprinnelige dammen ble bygget i siste del av 1800-tallet for å sikre vannforsyning og elektrisk kraft til Voksen gård. Vannet ble dannet ved oppdemming av Rødkleivsbekken på Voksenåsen.
I august 1995 ble det påvist store hull og sprekker i demningen. Etter en reportasje i Akersposten hvor Terje Bjøro fra Røa Venstre krevde rehabilitering ble området stengt og vannet tappet fra dammen. Etter dette fulgte en hard kamp for lokale krefter for å få dammen rehabilitert. Høsten 1996 til våren 1997 ble Strømsdammen rehabilitert av NVE for Oslo kommunes regning, og det ble anlagt en ca. 3 meter bred grusvei fra Arnulf Øverlandsvei inn til demningen. Sammen med en baderampe, gjør dette dammen tilgjengelig for rullestolbrukere og barnevogner. Den nye dammen ble åpnet 12. mai 1997.
Etter utbyggingen på Voksenskogen på 80-tallet har turtrafikken til Strømsdammen økt kraftig. Det er blitt et meget populært oppholdsområde, bade- og fiskevann og blir benyttet til friluftsliv både sommer og vinter.
Moteskaper
Moteskaper, motedesigner, klesdesigner eller motetegner er en person som har som yrke å utforme nye klær og lage nye klesmoter. En motetegner arbeider særlig med å skissere og tegne nye konfeksjonsmodeller og -mønstre, mens en motedesigner, som er en nyere betegnelse, også er kreativ rådgiver når en produserer eller kjøper inn klær. Begrepene moteskaper og motekunstner brukes når designvirksomheten er særlig betydningsfull, selvstendig eller kunstnerisk.
En klesdesigner kan jobbe med eget arbeid eller i oppdrag for andre. I noen tilfeller lager man selv det ferdige produktet eller gir beskrivelse for andre som skal utføre arbeidet. Moteskapere kan tegne og sy klær som de bærer selv for å gjøre dem kjent og spre moten, eller de kan være tilknyttet klesfabrikker, klesforretninger og motehus. Mange motedesignere er utdannet ved kunst- og håndverksskoler.
Kjente moteskapere og -designere
Det er en mengde berømte moteskapere og klesdesignere som har påvirket utviklinga av motene, særlig fra og med 1920-tallet. Mange har etablert seg med atelier eller motesalong, eller opprettet større motehus, i Paris, men også i internasjonale designmetropoler som London, New York og Tokyo. Flere klesdesignere har også samarbeidet i grupper under felles logo. Mange har dessuten designet annet enn klær, blant annet møbler og stoffmønstre, og frontet produkter som sko, parfyme og vesker med sitt merkenavn. Også ei rekke skuespillere, fotomodeller og andre kjendiser har formgitt eller lånt navn til moteserier, deriblant den amerikanske artisten Madonna, skuespilleren Jennifer Lopez, ex-sangeren Victoria Beckham, den tyske supermodellen Heidi Klum og den japanske gitaristen Mana. Enkelte moteskapere har i tillegg arbeidet som kostymedesignere i spillefilmer og teateroppsetninger.
Oversikten viser noen av de mest kjente motenavn. Personene er ordnet kronologisk etter fødselsår.
Second Succession Act
Det ble i loven foreskrevet av tronarvingen ville være kongens barn med Jane Seymour. Dette betydde at England stod uten en tronarving inntil Edward ble født i 1537.
Loven ble erstattet av Third Succession Act i 1543. Både Mary og Elizabeth ble da tatt inn i arverekkefølgen igjen, etter Edward.
Den nåværende tronfølgeloven i Storbritannia er Act of Settlement 1701.
Vincenzo Maria Altieri
Vincenzo Maria Altieri (født 27. november 1724 i Roma i Italia, død 10. februar 1800 i Roma) var en av den katolske kirkes kardinaler. Han var tilknyttet den romerske kurie.
Han trakk seg som kardinal den 12. mars 1798, og dette ble akseptert av paven den 7. september samme år. Men under sedisvakansen etter Pius VIs død sendte han den 8. februar 1800 en tilbakekallelse. Ettersom han døde allerede to dager etter, fikk den ingen betydning.
Han var nevø til kardinalene Lorenzo Altieri (kreert 1690) og Giovanni Battista Altieri (1724).
Nord
Magnetisk nord er retningen mot den magnetiske nordpol som ligger et stykke unna den geografiske, og er den retningen der jordens horisontale magnetfelt har den mest positive verdien. Ujusterte kompass peker mot den magnetiske nordpolen, men da dette kan bli feil dersom man vil rett nord, ble kompassene justerte slik at de utligner differansen.
Etymologi
Ordet «nord» kommer over norrønt norðr fra urgermansk *nurtha-. Det stammer sannsynligvis fra urindoeuropeisk *ner-, som betyr «venstre». Venstre gjenspeiler her solas posisjon: Sola står opp i øst, og nord blir derfor til venstre for soloppgangen.
Nord i folketroen
I folketroen skulle magiske handlinger utføres i nordoverrennende vann. På tingplassene ankom anklageren sørfra, med ansiktet mot nord, mens den anklagede kom i motsatt retning, med ansiktet sørvendt. At nord ble ansett som et heldig område, gjenspeiles i grekernes forestilling om Hyperborea, idealsamfunnet langt mot nord, og indernes lykkeland Uttarakuru, også beliggende i nord. Dette kan ha sammenheng med oppfatningen av Nordstjernen som en sentralakse i kosmos. Etruskerne gravla sine døde nord for bosetningene sine, og i babylonsk-assyrisk tro var nord universets kraftsentrum.
«Nord» som norsk dialektuttrykk
I dialektene i fjelldalene på det norske Østlandet ble ordet «nord» gjerne brukt om retningen oppover dalen, uavhengig av om denne retningen samsvarte med geografisk nord eller ikke. Menneskene som bodde på den andre siden av fjellene, altså vestlendingene, ble kalt «nordmenn»; dette har gitt navn til den gamle ferdelsåren over Hardangervidda, Nordmannsslepa, og Nordmannslågen, en sjø på vidda.
Jens Nilssøn bruker i sine visitasbøker begrepet «Nordlandt», og mener Vestlandet: «…it field heder Vijd [vidda] ''som er 16. mijll offuer hvilcket mand far til Nordland''». Et annet sted heter det: «Hans Fod, som nu achter sig til Norlanden til Bergen.» Begrepet «det nordenfjelske» brukes fremdeles, om den delen av Norge som ligger nord for Dovrefjell, men tidligere falt også Vestlandet inn under dette begrepet.
Da Christopher Hansteen reiste over Hardangervidda i 1821, la han merke til numedølenes bruk av ordet «nord», og skriver om dette i sine Reise-Erindringer: «''Det Opdalske Compas, skulde man tro, havde en Misvisning af 90° mod Vest; thi den Verdens Kant, som hos alle andre Christne Folk kaldes Vest, heder i denne Dal Nord. Saaledes kalde de Hardangerne, der komme til dem over Fjeldet fra Vest, Normænner; at gaae fra Rogsland til Nørstebø eller over Fjeldet kaldes at reise Nordpaa; og Normans-Lougen Søe vil, efter deres Compas udlagt, sige "den Søe, hvorfra Lougen udspringer, og som man maa reise forbi, naar man vil besøge Normænnerne"''.»
P.A. Munch la også merke til bøndenes «nord»-begrep, og brukte det i Det norske Folks Historie som argument for at de første nordmennene måtte ha kommet nordfra og vestfra over fjellene til Østlandet: «Endnu heder det at rejse nordpaa, naar man rejser lige i Vest fra Valdres til Sogn; og en Mand fra det Nordenfjeldske, ligemeget om han er fra Ryfylke eller fra Helgeland, kaldes af Østlændingen en Nordmand, med særeget Eftertryk paa "Nord".»
Kannada
Kannada (også kalt kanaresisk) er et dravidisk språk som snakkes i det sør vestre India, av mer enn 35 millioner mennesker.
Turtagrø
Historie
Turtagrø var fra gammelt av et stoppested på veien over fjellet mellom Lom og Skjolden i Luster. I 1870-1880-åra var Ole Berge fjellbonde og reinjeger på Turtagrø. Her ga han veifarende som dro over Sognefjellet mat og husly på stølen. Engelskmenn og pionerer innen nordisk fjellsport søkte hit, og overnattet på stølen til Ola og konen Anna.
William Cecil Slingsby, førstebestiger av Store Skagastølstind i 1876, besøkte Turtagrø på flere av sine ekspedisjoner, og hotellet var utgangspunkt for mange av hans klatreturer i Hurrungane. Dette gjorde at interessen for stedet og tindebestigning økte utover i 1880-årene, og skapte en økende interesse for Hurrungene som fjellområde.
Etablering i 1888
Turtagrø Hotel ble bygget i 1888 og ble fra begynnelsen det viktigste møtestedet og tilholdsstedet for fjellklatrere og fjellvandrere i Norge. Mange av pionerene innen norsk klatresport har bodd her, blant andre Emanuel Mohn, Thomas Heftye, Carl Hall, Cecil Watson Patchell og William Slingsby. Henrik Ibsen var òg innom hotellet og Edvard Grieg spilte der flere ganger. Hotellet fikk etterhvert en stor samling bøker, tidsskrifter, brev og fotografier fra norsk og internasjonal tindesport.
Vietri sul Mare
Vietri sul Mare er en by og en kommune på den italienske Amalfikysten, 5 km vest for Salerno.
Turtagrø
Brann i 2001
Natt til 24. januar 2001 brant hotellets hovedbygning og personalbolig ned til grunnen og med det gikk uerstattelige kulturminner tapt for alltid. Ole Berge Drægni, fjerde generasjons eier av hotellet, bestemte seg raskt for at hotellet skulle gjenoppbygges og 1. mai 2002 gjenåpnet det nye Turtagrø Hotel tegnet av Jarmund/Vigsnæs AS Arkitekter.
Vietri sul Mare
Som innfallsport til Amalfikysten er Vietro et populært turiststed. Her tilvirkes også keramikk som i hovedsak selges til turister.
Turtagrø
Brann i 2001
Etter at Ole Berge Drægni omkom i flomkatastrofen i Thailand i desember 2004, tok Laila Hjellvoll over som daglig leder av hotellet. Hun hadde i flere sesonger arbeidet side om side med Ole Berge Drægni. I dag er det Ingunn Weka som er daglig leder ved hotellet. Ole Berge Drægnis datter eier nå 80% av aksjene i driftsselskapet.
Fjellbiblioteket
Sommeren 2000 ble fjellbiblioteket etablert. I tillegg til hotellets mangeårige bok- og tidsskriftssamling mottok biblioteket i gave betydelige boksamlinger om fjellet, fjellsport, fjelliv og filosofi. Blant annet bestod en stor del av samlingen av personlige bidrag fra David Durkan og Arne Næss. Dette var en av Norges fineste samlinger av fjellitteratur.
Etter brannen i 2001 ble Turtagrøs Venner stiftet, med hovedformål å bygge opp igjen det som gikk tapt i brannen – og utvide bredden og dybden i boksamlingen. Biblioteket ble gjenåpnet sommeren 2002.
På hotellets nettside kan man per 2020 søke på forfatternavn og boktitler i en database som omfatter hele bok- og tidsskriftsamlingen. Den omfatter nå ca. 1400 bøker og 600 tidsskrifter, og det gis stadig nye bidrag.
Fjellturer
Hurrungane er et av Norges mest alpine områder, og 24 av toppene er over 2 000 moh. Tindene har kvasse topper og smale egger, ofte adskilt av breformasjoner. Mange av fjellene krever kunnskap om brevandring og fjellklatring for å nå toppen, og dette er noe av det som lokker mange fjellentusiaster til Turtagrø. Gjennom sesongen er det knyttet fjellførere til hotellet. Disse kan gi råd og har oppdatert informasjon om vær, føre og forhold, i tillegg til å tilby føring i området.
Charlotta Sörenstam
Etter universitetsgolf i USA, ble Sörenstam profesjonell i 1994 og begynte på LET i 1995. Høsten 1996 gjennomgikk hun LPGAs kvalifiseringsskole, og kvalifiserte seg for LPGA-touren 1997.
I 1998 var hun en av seks svenske spillere som kvalifiserte seg for Europas Solheim Cup-lag.
Walter Crane
Walter Crane (født 15. august 1845 i Liverpool, død 14. mars 1915 i Horsham i West Sussex) var en engelsk billedkunstner og illustratør. Han lagde malerier, illustrasjoner, barnebøker, karamiske fliser og ulike typer dekorativ kunst. Walter Crane var sosialist og aktiv i Arts and Crafts-bevegelsen.
Walter Crane regnes som den mest produktive og innflytelsesrike barnebokillustratøren i sin generasjon sammen med Randolph Caldecott og Kate Greenaway. Illustrasjonene hans var vakre, fargerike og detaljerte i samtidas dekorative og romantiske stil. Motivene var ofte figurer, gjerne iført historiske drakter, samt planter og dyr.
VM i kunstløp 2008
VM i kunstløp 2008. Verdensmesterskapet i kunstløp for menn, kvinner, parløp og isdans ble arrangert i Göteborg i Sverige 17. til 23. mars 2008.
Huddersfield Town FC
Huddersfield Town Football Club er en engelsk fotballklubb som spiller 2019-20 sesongen i EFL Championship. Klubben ble stiftet i 1908, og ble valgt inn i The Football League i 1910. «The Terriers», som er kallenavnet til Huddersfield Town, spiller hjemmekampene sine på John Smith`s Stadium i Huddersfield. Byen Huddersfield ligger i den engelske regionen Yorkshire og Humber, omtrent 30 km sørvest for Leeds. 2. februar 2005, ble navnet skiftet fra Huddersfield Town Association Football Club til Huddersfield Town Football Club.
Frem til 1994 spilte klubben på banen Leeds Road hvor tilskuerrekorden var 67 037 fra sjette runde i FA-cupen i 1932. Fra 1994 har Huddersfield Town spilt sine hjemmekamper på nye og moderne Kirklees Stadium eller John Smith`s Stadium som er det offisielle sponsede navnet.
Historie
Huddersfield Town var den første klubben i England som vant ligaen (1. divisjon) tre år på rad, nemlig årene 1923/24, 1924/25 og 1925/26 og ble nummer to de to påfølgende sesongene. De tre stjernene i klubbens emblem symboliserer de tre ligaseirene. Huddersfield Town har en FA Cup-seier (1922) og har i tillegg tapt fire finaler (1920, 1928, 1930 og 1938). Laget var blant Englands beste i perioden frem til krigen og spilte med unntak for en sesong på øverste nivå frem til og med sesongen 1956/1957. Huddersfield var tilbake i 1. divisjon i sesongen 1970/1971, men rykket ned sesongen etter. Nå fulgte et langvarig opphold i de lavere divisjoner og med stadige økonomiske problemer. Bunnen ble nådd i 1975 da Huddersfield som det første laget som har vunnet ligaen, befant seg på nivå 4. Oppholdet varte fire sesonger. Laget spilte på nivå 2 1983 - 1988 og 1995 -2001. I denne siste perioden ble det satset mye på å nå Premier League, noe som på nytt førte klubben ut i alvorlige økonomiske problemer, og klubben var en periode satt under økonomisk administrasjon. Sesongen 2003/2004 var Huddersfield Town for andre gang nede på nivå 4, men denne gangen ble det med en enkelt sesong..
En rekke fremtredende fotballpersonligheter har tilknytning til Huddersfield Town. Den senere legendariske Arsenal-treneren Herbert Chapman, ble hentet fra Huddersfield Town der han hadde vært sterkt delaktig i klubbens to første liga-gull. Den ikke mindre legendariske Liverpool-treneren Bill Shankly ble også hentet fra Town. Av spillere er Denis Law, Ray Wilson og Frank Worthington de mest berømte i tiden etter krigen. Statsminister Harold Wilson (1964 - 1970) er den kanskje mest kjente supporteren gjennom tidene.
Fra 2008 har pilene igjen begynt å peke oppover. Den lokale forretningsmannen Dean Hoyle, Town-supporter siden 1979, kom inn i styret og overtok etterhvert eierskapet til klubben, som nå ble drevet etter en mer forretningsmessig modell. I 2011/2012 ble det på nytt opprykk til Championship. De neste sesongene ble likevel en kamp for å overleve i divisjonen med plasseringer mellom 16. og 19. plass. Hoyle innså etter hvert at noe måtte gjøres for å bryte ut av denne situasjonen, som utvilsomt etterhvert ville ha brakt klubben tilbake til League One.
Høsten 2015 ble tysk-amerikanske David Wagner engasjert som ny hovedtrener. Wagner kom fra Borussia Dortmund,der han hadde vært trener for andrelaget. Jurgen Klopp, hovedtrener i Liverpool FC og Dortmunds tidligere hovedtrener, og Wagner er for øvrig gode venner og deler samme fotballfilosofien. Sommeren 2016 ble det hentet inn en rekke nye spillere til klubben, mange fra nivå 2 i Tyskland. I tillegg ble det gjort avtale med Chelsea, Liverpool og Manchester City om lån av unge lovende spillere som trengte erfaring på Championship-nivå. Resultatene viste seg snart. Huddersfield holdt seg i toppen gjennom hele sesongen, og lå lenge an til direkte opprykk. Etter formsvikt på slutten av den ordinære ligasesongen, endte klubben på femteplass og var dermed klar for play-off. I play-off ble det to ganger uavgjort mot Sheffield Wednesday, med seier på straffer, og deretter finale mot Reading på Wembley 29. mai 2017. Finalen endte 0-0 etter ekstraomganger. Huddersfield vant igjen straffesparkkonkurransen, og dermed var den gamle storklubben klar for debut i Premier League, og tilbake på øverste nivå for første gang siden sesongen 1971/1972.
Foran debutsesongen er laget styrket med en rekke nye spillere. Mens klubbens dyreste spiller frem til sommeren 2017, Christopher Schindler, ikke kostet mer enn 1,8 mill. pund (fra 1860 München) ble det i løpet av sommeren hentet spillere for til sammen ca. 30 mill. pund, dyrest var Steve Mounie, landslagsspiller for Benin, som ble hentet fra Montpellier for ca 12 mill. pund.
Huddersfield Town er en typisk "community club". Dean Hoyle, lagets eier og styreformann, er født og oppvokst i nærområdet. Klubben har også på andre måter en sterk lokal forankring og bidrar betydelig til lokalsamfunnet, bl.a. gjennom å gi tilbud til barn og unge. Huddersfield Town fikk i sommeren 2017 egen norsk supporterklubb, Huddersfield Town Norge ( www.huddersfield.no) og har en Facebook-gruppe som heter Huddersfield Town AFC: Dette er et forum for informasjon og diskusjon mellom norske tilhengere av klubben fra West Yorkshire.
Spillerstall
Oppdatert 23. februar 2023.
Hurtigløp på skøyter under Vinter-OL 1984 – 10000 meter herrer
10 000 meter herrer var en øvelse i hurtigløp på skøyter under Vinter-OL 1984 og ble avholdt på kunstisbanen i Zetra i Sarajevo, Jugoslavia lørdag den 18. februar 1984.
Siland
Siland (Mergus serrator) er en monotypisk fiskeand som tilhører i andefamilien (Anatidae), der arten inngår i slekten Mergus. Arten har en sirkumpolar utbredelse over det meste av holarktis, men ikke i polområdet og den sørlige delen. Den er en norsk ansvarsart, fordi den forekommer med minst 25 % av den europeiske bestanden i Norge. På høye breddegrader regnes arten som en kortdistansetrekker. Arten hekker i det meste av Fennoskandia og er jaktbar i hele Norge mellom 10. september og 23. desember.
Hurtigløp på skøyter under Vinter-OL 1984 – 10000 meter herrer
32 utøvere fra 17 nasjoner deltok på distansen.
Siland
Biologi
Siland er ganske stor fugl med en relativt lang og slank kroppsbygning. Det hersker tydelig kjønnsdimorfisme mellom kjønnene, året rundt. Arten veier cirka 800–1 350 g, og hannen blir størst. Arten varierer dessuten i fenotype gjennom utbredelsesområdet, men ikke mer enn at variasjonene faller inn under nominatformen.
Hurtigløp på skøyter under Vinter-OL 1984 – 10000 meter herrer
Rekorder
Dette var gjeldende verdensrekord og olympisk rekord før Vinter-OL i 1984:
Siland
Biologi
Fjærdrakten er variert utfarget, både hos hannen og hunnen. Hannen har mørkegrønt hode med todelt nakketopp, hvit halsring, kastanjebrunt bryst, svart rygg, gråhvite kroppssider, røde ben og rødt nebb. Hunnen har brunt hode og nakketopp, og er gråbrunt spraglet på rygg og kroppssider. Jevn overgang mellom den brune fargen øverst på halsen og den grå fargen på brystet skiller den fra laksandhunnen, som er meget lik, men har skarpt skille mellom det brune og grå på halsen. Hos silandhunnen er også det hvite vingespeilet delt i to med en svart stripe, mens laksandhunnen har helt hvitt vingespeil. Etter hekking skiftes drakten, og de to artene blir vanskeligere å skjelne fra hverandre.
Hurtigløp på skøyter under Vinter-OL 1984 – 10000 meter herrer
Rekorder
Det ble ikke satt noen ny olympisk rekord under øvelsen.
Siland
Biologi
Arten har et relativt langt og smalt, sagtakket nebb med en ørliten krok på overnebbet helt ytterst. Nebbets utforming hjelper fuglene med å holde på fisken de fanger. Arten eter imidlertid også noe snegler og muslinger, og de unge fuglene fanger og eter vanninsekter i den tidlige livsfasen. En undersøkelse fra Altaelva beskriver næringsinntaket, som i hovedsak er småfisk.
Etter eggleggingen samles hannene i flokker og trekker mot fiskerike gruntvannsområder på kysten for å myte. Hunnene feller vingefjærene på seinsommeren mens de fortsatt er sammen med ungene og befinner seg i hekkeområdene.
Inndeling
Inndelingen følger Birds of the World. Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Annet
Siland er en jaktbar art i hele Norge, mellom 10. september og 23. desember. Arten jaktes ofte samen med laksand. SSB skiller ikke mellom de to artene i sine statistikker, men antallet skutte fugler har siden 2002–2003 hatt en klart nedadgående trend. Jakttrykket var størst i Hordaland og Østfold i perioden 2005–2014. Det ble skutt flere fugler i perioden 2005–2009 enn i 2010–2014. I jaktsesongen 2014–2015 ble det samlet sett skutt færre enn 2 000 silender og laksender.
Joseph Liao Hongqing
Joseph Liao Hongqing (født i 1966 i småbyen Dongling i fylket Wuhua i Guangdong i Folkerepublikken Kina) er katolsk biskop av bispedømmet Meizhou i provinsen Guangdong i Folkerepublikken Kina.
Liao Hongqing tilhører hakkaene. Han fikk sin presteutdannelse ved presteseminaret i Wuhan. Da han ble presteviet 24. juli 1991 av myndighetsutnevnte biskop Anthony Zhong Quanzhang, var det den første prestevielse i Meizhou på 43 år.
Bispedømmet hadde i 1991 12 000 katolikker i syv fylker.
Fader Liao ble bispedømmeadministrator da biskop Zhong Quanzhang døde den 28. januar 2000.
Bispevielsesseremonien hadde sine uregelmessigheter. Myndighetene overtok styringen på en måte som kastet en skygge over begivenheten. Sikkerhetspolitiet var sterkt og synlig nærværende. Før seremonien var fader Liao blitt holdt isolert og kunne ikke benytte sin mobiltelefon, og andre prester og nonner ble forhindret i å treffe ham. Da den presiderende biskop bad om å få lese høyt den pavelige utnevnelsesbullen, ble det nektet. I stedet ble det lest opp et dokument som proklamerte at Lisao var blitt utnevnt av den (illegitime) kinesiske katolske bispekonferanse.
Bispedømmet hadde i mellomtiden vokst kraftig, til rundt 40 000 troende, de fleste i landsbyene, og 43 kirker og kapeller. Men det var stor prestemangel; bare to eldre og fire yngre.
Normalspor
Denne sporvidden er den mest brukte i verden, spesielt i Nord-Amerika og Europa, med unntak av Spania, Portugal, Irland, Finland og landene i det tidligere Sovjetunionen.
Bakgrunn
Opprinnelsen til denne standard sporvidden kommer fra George Stephenson da han bygget banen Stockton & Darlington Railway i England, 1825. Da brukte han en bredde på 4' 8" fordi han var kjent med denne bredden fra gruvebanen «Willington Way» nær Newcastle. Senere bygget Stephenson jernbanen mellom Liverpool og Manchester, men da utvidet han bredden med en halv tomme, sannsynligvis for å gi litt mer spillerom for hjulflensene.
Lingling Jiao
Lingling Jiao («åndeåndekirken») er en liten (2008) religiøs gruppering i Folkerepublikken Kina. Den ble grunnlagt rundt 1985 av en folkeskolelærer i provinsen Jiangsu som forkynte at han hadde evner til å utdrive onde ånder.
Gruppen spredte seg først og fremst i innlandsprovinsen Sichuan. Den ble erklært som illegal av de kinesiske myndigheter; begrunnelsen for forbudet var at gruppen krenket registrerte religiøse gruppers rettigheter. Kirkens tilhengere skal ha fremstått som om de var medlemmer av anerkjente religioner, og spredte «føydalistiske og overtroiske tanker» blant bøndene. Det kinesiske uttrykket føydalistisk benyttes i Folkerepublikken ofte om det som anses som avleggs.
Ronald Golias
Ronald Golias (født 4. mai 1929 i São Carlos i São Paulo i Brasil, død 27. september 2005 i São Paulo i Brasil) var en brasiliansk skuespiller.
Nettavisen
Nettavisen er en norsk nettavis, og var den første norske nettavisen som ble etablert uten en papiravis i ryggen da den ble lansert 1. november 1996. Ansvarlig redaktør er Gunnar Stavrum.
Historikk
I 1998 lanserte Nettavisen sammen med Dagbladet den første digitale rubrikksatsingen i Norge.
Høsten 1999 kjøpte svenske Spray Network Nettavisen for 180 millioner kroner. Et år senere kjøpte Lycos Europe hele det internasjonale Spray.
I 2001 var Nettavisen det første norske mediet som rapporterte direkte fra en rettssak, nærmere bestemt Orderud-saken.
TV 2 Gruppen kjøpte Nettavisen i 2003 og døpte avisen om til TV 2 Nettavisen, noe som i 2006 ble endret tilbake til bare Nettavisen. Samtidig ble Gunnar Stavrum ansvarlig redaktør i avisen. I 2005 ble underholdnings- og livsstilsstoffet i Nettavisen og TV2.no flyttet over til publikasjonen Side2. Nettavisen hadde den gangen også ansvaret for driften av nettsidene til TV 2.
TV 2 solgte Nettavisen til sine egne eiere i 2009, og Mediehuset Nettavisen har siden vært eid av Amedia og HMO Egmont. I 2012 kjøpte Nettavisen blogg.no.
Våren 2017 lanserte Nettavisen sin satsing på podkast «Serieguiden».
Nettavisen ble januar 2018 delt i to selskaper. Egmont Publishing tok over Side2, Side3 og blogg.no, mens Amedia tok over avisen Nettavisen.
Nettavisen-prisen
Nettavisen deler årlig ut ulike priser for å hedre den eller de som i positiv grad har utmerket seg i året som er gått. Prisen har fått navnet Nettavisen-prisen.
Stolsvatnet
Stolsvatnet (også kalt Stolsvatnmagasinet) er en regulert innsjø i kommunene Ål og Hol i Viken fylke. Det er et hovedmagasin for Hol I kraftverk.
Magasinet ble dannet på 1940-tallet ved at det ble bygget en demning ved Nedre Stolsvatn i elva Urunda, ved Olsennvatn i Orseriåne, og ved Mjåvatnet i naboelva Votna i øst. Den nye innsjøen omfattet en rekke mindre vatn, blant annet Nedre og Øvre Stolsvatnet, Djupsvatnet, Iungsdalsvatnet, Olsennvatnet, Riskevatnet, Svaravatnet, Geitevatnet, Mjåvatnet og Buvatnet. I tillegg til lagring av vann fungerer magasinet også til å overføre vannføring fra Urunda til kraftverkets inntaksmagasiner i Votnas nedbørfelt.
Ormeslanger
Ormeslanger er en avvikende gruppe av slanger. De er små og tynne med et gravende levevis, og lever stort sett av insekter. Ormeslangene eter regelmessig, i motsetning til andre slanger som sluker et stort bytte, og deretter går lenge uten mat
Skjellene er glatte, og i motsetning til de fleste andre slanger har de ikke store bukskjell. Hodet har samme diameter som kroppen, og den korte halen ender ofte i en pigg. Munnen sitter på undersiden av hodet, og øynene er reduserte. De har rester etter bekken, og har coronoidbein i underkjeven, men de fleste tennene og den venstre lungen er forsvunnet. Selv om de fleste har et butt hode, finnes det også arter med spisst hode, og arter med en krokformet snute. Hodet er utstyrt med føleorganer, som er synlig som små flekker på hodeskjellene.
De fleste ormeslanger er mindre enn 30 cm lange, og den minste av alle slanger, Leptotyphlops carlae (10 cm), tilhører gruppen. Den største arten er Rhinotyphlops schlegelii, som blir 100 cm lang. De fleste artene er spesialister på å ete maur og termitter, men noen tar større bytte, som meitemark. Skjellene er svært tykke, antakelig som beskyttelse mot angrep fra insekter. De har ikke gift, og er heller ikke i stand til å gape høyt nok til å bite mennesker.
Ormeslangene regnes som søstergruppen til alle andre slanger, Alethinophidia. Dette gjør dem interessante i forbindelse med teorier om slangenes opprinnelse. Noen hevder at ormeslangenes egenskaper er opprinnelige, og fantes hos stamfaren til alle slanger, mens andre hevder at de er en høyt spesialisert gruppe.
Denne gruppen omfatter tre familier. Ekte ormeslanger og falske ormeslanger har en vid utbredelse i varme strøk, mens primitive ormeslanger bare finnes i Amerika.
Asma Elghaoui
Asma Elghaoui (أسماء الغاوي; født 29. august 1991) er en tunisiskfødt ungarsk håndballspiller som spiller for den ungarske klubben Siófok KC og for det ungarske landslaget. Tidligere spilte hun for sitt fødeland Tunisia hvor hun per 3. november 2011 hadde spilt 15 kamper og scoret 47 mål.
Elghaoui deltok i Håndball-VM 2009 for kvinner i Kina, der Tunisia endte på en 14.-plass.
Hun var Tunisias toppscorer under Junior-VM i 2010, og 11. beste målscorer totalt med sine 48 mål. Tunisia endte til slutt på en 19.-plass, etter å ha slått Thailand 37–21 i siste plasseringskamp.
Elghaoui ble igjen tatt ut til Håndball-VM 2011 for kvinner, der Tunisia endte på 18.-plass etter to seire og fem tap.
I 2016 fikk Elghaoui ungarsk statsborgerskap, og var deretter tilgjengelig for Ungarns landslag. Hun ble tatt ut i Ungarns bruttotropp til EM 2018.
Stavanger Sykepleierhøgskole
Stavanger Sykepleierhøgskole var en høgskole for sykepleierutdanning i Stavanger. Skolen er i dag en del av Universitetet i Stavanger.